kardosdrur/scandi-wiki huggingface dataset:
Aalborg Væddeløbsbane

Aalborg Væddeløbsbane eller Racing Arena Aalborg er en hestevæddeløbsbane beliggende hundrede meter syd for Limfjorden, i den nordvestlige del af Aalborg. Banen benyttes både til galop og travsport.

Historie 
De første tanker og planer om en hestevæddeløbsbane blev gjort i midten af 1930'erne. Aalborg Væddeløbsforening blev stiftet i 1952 og foreningen havde det formål at der skulle opføres og drives en bane til heste i Aalborg. 2 år efter, 15. august 1954, blev Aalborg Væddeløbsbane indviet med 15-20.000 tilskuere og over 100 heste tilmeldte til de forskellige løb. Banen fik ved den lejlighed en samlet totalisator-omsætning på næsten 100.000 kroner.

I 2006 blev banen omlagt. På grund af en 3-årig sponsoraftale skiftede banen 1. september 2010 navn til NKI Racing Arena Aalborg.

Galop 
Galopbanens samlede længde er 1250 meter med en bredde på cirka 20 meter. underlaget består af græs og opløbet er cirka 270 meter langt. Længderne på løbene i Aalborg er 1500, 1800, 2000 eller 2200 meter.

Trav 
Travbanens samlede længde er 1000 meter med en bredde på cirka 20 meter. I Aalborg køres der løb med længderne 1640, 2140, 2640 og 3140 meter.

Eksterne henvisninger 
 Aalborg Væddeløbsbanes officielle hjemmeside

Referencer 

Væddeløbsbane
Etableret i 1954
Travbaner i Danmark
Shtreimel

En shtreimel () er en hovedbeklædning fremstillet i pels, som bæres af mange gifte haredisk-jødiske mænd, som i særdeleshed, men ikke udelukkende, er medlemmer af chasidisk-jødiske grupper, på sabbatter, jødiske helligdage og andre festlige lejligheder. I Jerusalem bæres shtreimelen også af Jerushalmi-jøder (ikke-chasidiske jøder tilhørende det oprindelige ashkenazi-samfund i Jerusalem, også kendt som perushim). Shtreimelen bæres generelt set kun efter indgåelse af ægteskab, undtaget dog i mange Jerushalmi-samfund, hvor drenge bærer den fra deres bar mitzvah. I Chabad- og Karlin-Stolin-dynastierne var shtreimelen kun en hovedbeklædning for rebbe.

Kildehenvisninger 

 

Hatte
Jødedom
Religiøs beklædning
LAN (flertydig)

LAN har flere betydninger:
 Local Area Network – et datanet omfattende et mindre lokalt område.
 LAN-party – en midlertidig social IT-begivenhed
Kremlmurens nekropolis

Begravelser i Kremlmurens nekropolis i Moskva begyndte i november 1917, da 240 pro-bolsjevikiske ofre for Oktoberrevolutionen blev begravet i massegrave på Den Røde Plads. Den er centreret på begge side af Lenins mausoleum, oprindeligt opført i træ i 1924 og genopført i granit i 1929–1930. Efter den sidste massebegravelse i 1921 blev begravelser på Den Røde Plads reserveret som en sidste ære for bemærkelsesværdige politikere, militære ledere, kosmonauter og videnskabsfolk. Siden 1925–1927 foretages begravelser ikke i jorden, men foregår som bisættelse af kremeret aske i selve Kremlmuren. Eneste undtagelse er Mikhail Kalinins begravelse i 1946. Traditionen med at begrave sovjetiske honoratiores på Den Røde Plads ophørte med Konstantin Tjernenko i marts 1985. Kremlmurens nekropolis har været et beskyttet mindesmærke siden 1974.

</center>

Eksterne henvisninger 
 

Kreml og den Røde Plads i Moskva
Etableret i 1917
Bygninger, konstruktioner og anlæg i Moskva
Severin de Junge

Severin de Junge (28. november 1680 – 14. oktober 1757 i København) var deputeret i Generalkommissariatet.

Han var søn af krigsråd og krigskommissær Emanuel Junge (1644-1692) og Bodil Sørensdatter Hjort, blev 1701 hofjunker, studerede 1702 i Oxford, blev 1710 kancelliråd og stabssekretær hos den kommanderende general og udnævntes 1720 til den vigtige post som deputeret i Landetatens Generalkommissariat, i hvilken stilling han forblev til sin død. 1713 blev han justitsråd, i 1724 etatsråd, i 1731 konferensråd. 1715-35 voterede han i Højesteret og 1731-34 som surnumerært medlem af højesteretskommissionerne. 6. april 1731 blev han efter ansøgning adlet med navnet de Junge. Han ejede en tid hovedgårdene Sonnerupgård og Skullerupholm, men solgte dem efterhånden begge, rimeligvis tvunget dertil, da han, medens han var i Generalkommissariatet, ses stadig at have kæmpet med pekuniære vanskeligheder. 1723 valgtes han til hovedparticipant i Det vestindisk-guineiske Kompagni og 1727 til direktør i samme. Severin de Junge døde 1757 og er begravet i Vor Frue Kirke.

Gift 1. gang 24. maj 1714 i Vor Frue Kirke med Catharine Wissing (1693 – begravet 18. september 1724 i Vor Frue Kirke), datter af kancelliråd Jens Wissing (død 1697, gift 2. gang 1696 med Ingeborg Foss, død 1738, gift 1. gang med Hans Thøgersen Lassen) og Elisabet Meulengracht (1659-1694). 2. gang ægtede han 30. maj 1727 i Vor Frue Kirke Else Bartholin (26. maj 1701 – 22. april 1757 i København), datter af professor Hans Bartholin og hustru. Med den sidste hustru havde han sønnen Caspar de Junge, med hvem slægten uddøde 1759.

Kilder 
 A. Leigh-Smith, "Severin de Junge", i: C.F. Bricka (red.), Dansk Biografisk Lexikon, København: Gyldendal 1887-1905.

Godsejere fra Danmark
Kollegiedeputerede fra Danmark
Danskere i 1700-tallet
Personer i Dansk Biografisk Leksikon
Højesteretsdommere fra Danmark
Konferensråder fra Danmark
Alvis Vītoliņš

Alvis Vītoliņš (15. juni 1946 i Sigulda i Lettiske SSR – 16. februar 1997 i Sigulda i Letland) var en lettisk skakspiller og skakstormester.

Vītoliņš blev tildelt titlen som International Mester i 1980, og var lettisk mester i 1973 (delt), 1976, 1977, 1978, 1982, 1983 og 1985 (delt). Vītoliņš har lagt navn til Vītoliņš-varianten i Scheveningen-varianten (1.e4 c5 2.Nf3 d6 3.d4 cxd4 4.Nxd4 Nf6 5.Nc3 e6 6.Bb5+). Vītoliņš begik selvmord ved at hoppe ud på den isbelagte flod Gauja fra Gaujabroen i Sigulda; han blev 50 år gammel.

Notable spil 
 Lev Gutman mod Alvis Vītoliņš, Sovjetunionen 1979, Nimzo-Indian-forsvar: Reshevsky-arianten (E46), 0-1 
 Alvis Vītoliņš mod Igor Viksni, Riga 1985, Russisk spil: Cochrane Gambit, Center-varianten (C42), 1-0

Kildehenvisninger

Eksterne henvisninger 
 

Personer fra Sigulda
Skakstormestre fra Letland
Skakstormestre fra Sovjetunionen
Personer der har begået selvmord
Adolph Juel

Hans Adolph Juel (17. eller 28. oktober 1789 på Valdemars Slot – 21. august 1874 i Aarhus) var en dansk officer og godsejer, bror til bl.a. Niels Juel og Carl Juel-Brockdorff.

Han var søn af generalløjtnant Frederik Juel, fik uden forudgående militær uddannelse 1807 udnævnelse til sekondløjtnant i landeværnet og 1808 til premierløjtnant ved 3. bataljon af Kronprinsens (Kongens) Regiment til Fods, men deltog fra december 1808 i undervisningen på Danske militære Institut og underkastede sig her officerseksamen efter et års forløb. 1810 blev han forsat til langelandske ridende jægerkorps og ved korpsets ophævelse 1814 til fynske regiment lette dragoner, hvor han 1816 forfremmedes til ritmester. 1818 overgik han til Prins Frederik Ferdinands regiment lette dragoner (1842 3. dragonregiment) og blev her eskadronschef 1830, major 1833. Han nød megen anseelse i regimentet som en kyndig rytterofficer og blev 1840 medlem af den store hærlovkommission, der udarbejdede hærplanen 1842, ved hvilken lejlighed han avancerede til oberstløjtnant og chef for regimentet. 1829 blev han Ridder af Dannebrog og 1840 Dannebrogsmand.

Ved Treårskrigens udbrud 1848 udnævntes Juel til oberst og var således ifølge sin fortid og tjenestealder selvskrevet til de højeste rytterchefsposter. I maj fik han også kommandoen over kavaleribrigaden, der udgjorde hovedmassen af hærens rytteri, til hvis reorganisation han fremsatte forslag. Disse vandt bifald og ved månedens slutning betroedes han overbefalingen over det såkaldte højre flankekorps, hvor kavaleribrigaden optrådte i forening med afdelinger af de andre våben. Forskellige uheld, således affæren ved Hoptrup 6.-7. juni, bevirkede imidlertid, at korpsets bevægelser og hans kommandoføring kom til at stå i ugunstigt lys, måske mere end forskyldt, og at de overordnedes, fornemmelig krigsminister C.F. Hansens, tillid til ham blev stærkt rystet. I felttoget 1849 kommanderede han den ene af hærens to kavaleribrigader, i 1850 sit regiment. 1851 blev han Kommandør af Dannebrog. 1853 fik han afsked af krigstjenesten og 1862 afskedspatent som generalmajor.

Juel blev 22. december 1820 gift i Aarhus med Charlotte Amalia Hviid, datter af borgmester i Aarhus, justitsråd Niels Hviid. Ved køb kom han 1836 i besiddelse af hovedgården Villestrup, der var stærkt i forfald, men som han med stor bekostning og ved omhyggelig drift bragte i overraskende opkomst. Han døde 21. august 1874.

Han er begravet i Aarhus.

Der findes et portrætmaleri af Søren Møller Jørgensen i familieeje. Portrætteret på litografiet efter den sene tegning af krigsrådet i Vejlby 4. juli 1849. Fotografier, bl.a. af E. Lange.

Kilder 
 S.A. Sørensen, "Adolph Juel", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Adolph
Generalmajorer fra Danmark
Personer i Treårskrigen fra Danmark
Godsejere fra Danmark
Danskere i 1800-tallet
Personer i Dansk Biografisk Leksikon
Kavaleriofficerer fra Danmark
Kommandører af 1. grad af Dannebrog
Fyens Væddeløbsbane

Fyens Væddeløbsbane er en hestevæddeløbsbane beliggende i den vestlige del af Odense. Banen benyttes både til galop og travsport.

Historie

Etablering 
Banen blev indviet 2. juni 1935 da 7000-8000 tilskuere overværede de 8 premiereløb, heraf 4 galop og 4 travløb. Forud havde der i Odense været afholdt hestevæddemål i over 100 år. I 1832 blev der på Eksercerpladsen i byen afholdt det første officielle og organiserede løb med heste. Efter af der i løbet af 1920'erne var åbnet flere hestevæddeløbsbaner i Danmark, tog man i starten af 1930'erne det første initiativ til en permanent bane i Odense. Hovedmanden bagved idéerne var formanden for Fyns Rideklub, oberstløjtnant Carl Th. N. Sørensen, havde i begyndelsen af 1933 de første møder for at kigge på konkrete muligheder for etablere en kombineret trav- og galopbane med tilhørende publikumsfaciliteter, stalde, træningsmuligheder m.v. På et møde 13. november 1933 med medlemmerne af rideklubben, fremlagde Sørensen planerne for at bygge på et 60 tønde land stort område imellem Tusindårsskoven og bydelen Sanderum i det vestlige Odense. Der var ikke umiddelbar opbakning for forslaget og der blev nedsat et 3-mands udvalg der blandt andet skulle kigge på alternative placeringer. Efter godt 4 måneders arbejde blev det besluttet at den første foreslåede placering i Sanderum skulle bibeholdes, og 30. april 1934 kunne man afholde stiftende generalforsamling i det nye selskab A/S Fyens Væddeløbsbane.

Der blev hurtigt bygget stalde af de nye hesteejere der blev tilknyttet den kommende væddeløbsbane. I februar 1935 var 48 galop- og 20 travheste tilknyttet det nye anlæg. Den daglige træning foregik stadigvæk på eksercerpladsen, da selve baneanlægget endnu ikke var færdiganlagt. Travbanen blev etableret med en samlet længde på 1000 meter, og udvendigt blev der anlagt en 1750 meter lang galopbane på et underlag af græs.

Galop 
Galopbanens samlede længde er 1450 meter med en bredde på cirka 20 meter. Underlaget består af græs og opløbet er cirka 280 meter langt.

Trav 
Travbanens samlede længde er 1000 meter med en bredde på cirka 18 meter.

Eksterne henvisninger 
 Fyens Væddeløbsbanes officielle hjemmeside

Referencer 

Idrætsanlæg i Odense
Etableret i 1935
Travbaner i Danmark
Hestevæddeløbsbaner i Danmark
South Park (sæson 4)

Sæson 4 af South Park, en amerikansk tv-serie skabt af Trey Parker og Matt Stone, blev første gang sendt den 5. april 2000 og sidste afsnit blev sendt den 20. december 2000.

Afsnit

Referencer 

South Park (sæson 4)-episoder
Sæsoner af tv-serier
Nørre Nebel Kirke

Nørre Nebel Kirke er en romansk landsbykirke i Nørre Nebel Sogn i Varde Kommune. Kirken er bygget omkring år 1200 med det klassiske størrelsesforhold 1:2 mellem kor og skib. Skibet blev allerede ca. 1250 forlænget mod vest, og koret blev i gotisk tid forlænget mod øst. De oprindelige øst- og vestmure er markeret i gulvet. I sengotisk tid blev tårn og våbenhus rilføjet. De gotiske kalkmalerier blev reduceret i 1998 ved en hovedreparation af koret. I kirken findes en gotisk fløjaltertavle med 16 udskårne figurer fra 1475 og med en renæssanceramme fra 1625. Bondekunstneren Meckel Tuesens udskæringer i stolegavlene er fra 1576 og har fantasifuldt varierende akantusmotiver og groteske ansigtsmasker. Kunstnerens eget og giverens navn er skåret på de to stolegavle mest mod vest, og den samtidige herremands Laurits Barfod og hans kone Annes på de to mod øst. Under mandens forbogstaver "L.B." findes slægtens våbenskjold med den bare fod.

Eksterne kilder og henvisninger 

 Om Nørre Nebel Kirke  hos blaabjergkirker.dk
 Nørre Nebel Kirke hos KortTilKirken.dk
 Nørre Nebel Kirke i bogværket Danmarks Kirker (udg. af Nationalmuseet)

Kirker i Ribe Amt
Kirker i Ribe Stift
Kirker i Varde Kommune
Bavelse Sø

Bavelse Sø er en sø på 89,5 ha, der ligger i forlængelse af Tystrup Sø  på Sydvestsjælland  mellem Sorø og Næstved. Søen gennemløbes af Susåen, der har udløb i den sydøstlige ende. Ved den nordøstlige bred ligger herregården Bavelse. Bavelse sø er op til 8,5 m dyb og er adskilt fra Tystrup Sø af en tange, som hedder Regnstrup Holme; i den nordlige ende er der en snæver passage. 

Bavelse Sø er ligesom Tystrup Sø en del af Natura 2000 plan område nr. 163 Suså, Tystrup-Bavelse Sø, Slagmosen, Holmegårds Mose og Porsmose, og er både fuglebeskyttelsesområde og habitatområde. Området omkring søen er en del af en større naturfredning på 30 km², der blev gennemført i årene 1967-1972.

Litteratur 
 Kurt Sørensen, Tystrup-Bavelse søerne. Et sjællandsk sølandskab og dets kulturhistorie, Engel, 2002.

Eksterne kilder og henvisninger

Søer i Næstved Kommune
Fuglebeskyttelsesområder i Danmark
EU-habitatområder i Danmark
Fredede arealer i Danmark
Søer på Sjælland
Kvinde ved virginal

Kvinde ved virginal er et oliemaleri fra omkring 1672/3 af den hollandske maler Johannes Vermeer. Maleriet er 51,7 cm højt og 45,2 cm bredt. Motivet er en kvinder der spiller på et virginal. Maleriet er en del af samlingen i National Gallery i London.

Motiv og beskrivelse 
Maleriet skildrer en kvinde, der står ved et virginal. Hun har drejet hovedet mod beskueren. Bag hende hænger et maleri af Cupido og til venstre et mindre landskabsmaleri. Identifikationen af landskabsmaleriet er uklar. Muligvis er det af Jan Wijnants eller Allaert van Everdingen, samtidige nederlandske kunstnere. Cupidomaleriet er antagelig af Caesar van Everdingen. Cupido løfter et kort i venstre hånd. Motivet er baseret på et emblem fra Otto van Veens Amorum emblemata (1606) hvis tekst lyder: ”en elsker bør elske kun én.” Sammen med virginalet, der traditionelt associeres med uplettet kærlighed, angiver det tydeligt, hvordan Vermeers maleri skal tolkes: ægteskabelig troskab.

Referencer og litteratur 
 Vermeer: The Complete Works. Arthur K. Wheelock. 1998. 
 Vermeer: The Complete Paintings. Norbert Schneider. 2010.

Eksterne henvisninger 
 Kvinde ved virginal på Essential Vermeer 

Malerier af Johannes Vermeer
Malerier fra 1673
Malerier fra National Gallery
Johan Wedell-Wedellsborg

Johan Ernst baron Wedell-Wedellsborg (født 4. december 1969) er en dansk skibsreder og erhvervsleder, der siden 2001 har stået i spidsen for rederivirksomheden Weco Group.

Han er søn af baron, skibsreder Ebbe Wedell-Wedellsborg, er uddannet i shippingbranchen i Hamborg og arbejdede siden i London og Houston. Han vendte hjem i 2000 og overtog i 2001 Dannebrog Rederi, som han siden da har været ejer af og bestyrelsesformand for. Han er desuden medejer af godset Charlottenlund.

Wedell-Wedellsborg er desuden tidligere hovedaktionær i Joe & the Juice og ejer 6%. I 2017 overtog Wedell-Wedelsborg 20-25% af aktierne i bagerivirksomheden Emmerys.

Henvisninger

Skibsredere fra Danmark
Danskere i 1900-tallet
Danskere i 2000-tallet
Baroner fra Danmark
Godsejere fra Danmark
Johan
Frantz Christopher von Jessen

Frantz Christopher von Jessen (7. februar 1810 i København – 14. oktober 1853 sammesteds) var den første overpostmester i København og bror til Christian von Jessen.

Han var søn af ritmester, senere major, stiftamtmand, kammerherre, gehejmekonferensråd Matthias Reinholdt von Jessen (1780-1853) og dennes 1. hustru Marie Sophie Ammitzbøll (1788-1824), blev 1827 student fra Nykøbing Katedralskole, 1834 cand. jur., 1835 assessor auscultans i Generalpostdirektionen, 1836 kammerjunker, 1839 virkelig assessor, 27. december 1843 (fra 1. januar 1844) postmester og chef for det københavnske pakkepostkontor, 28. juli 1850 (fra 1. samme måned) overpostmester og chef for Københavns brev- og pakkepostkontor samt overbestyrer af fodpostvæsenet. 11. marts 1851 blev han Ridder af Dannebrog.

Han udgav bl.a. Haandbog i det udvortes Postvæsen for Private og Postembedsmænd (1839). I 1842 fik han sæde i den kommission, der skulle revidere posttaksterne, og i 1848 var et reformforslag klar til fremsættelse, men så indtraf Treårskrigen, og først 1850 blev reformforslaget fremlagt i von Jessens version og vedtaget i Rigsdagen den 11. marts 1851.

14. maj 1838 ægtede han i København Emma Othilia Krebs (1814-1881), der var priorinde i Det Harboeske Enkefruekloster og datter af stabskaptajn, senere oberstløjtnant og postmester Cay Frederik Tønder Krebs og Maria Cathrine Elisabeth Klingenberg.

Von Jessen døde i koleraepidemien i København 1853.

Han er gengivet på et dansk frimærke fra 2001.

Kilder 
 Danske Jurister 1736-1936.
 Mændene bag mærket – Museumsposten    

Frantz Christopher
Riddere af Dannebrog
Jurister fra Danmark
Personer fra København
Danskere i 1800-tallet
Postfolk fra Danmark
Søren Møller Jørgensen

Søren Møller Jørgensen (født 29. januar 1794 på Rosenholm, død 30. november 1873 i Aalborg) var en dansk maler og fotograf.

Hans forældre var forpagter på Rosenholm, senere ejer af Katholm og gårdejer i Følle på Mols Jens Jørgensen og Karen Kirstine Sørensdatter Møller. Han blev stud. jur. og samtidig elev på Kunstakademiet (bl.a. Christian Gottlieb Kratzenstein Stub), kom i 1. frihåndsskole marts 1806 og modelskolen fra januar 1809. Han var volontør på byfogedkontoret i Grenaa 1814-15 og blev exam. jur. 1816. S.M. Jørgensen drev en oliemølle i Aarhus 1819-26 og tog borgerskab som malermester i Aarhus 1831. Han var tegnelærer ved Borgerskolerne i Aarhus 1818-22 og åbnede fotografisk atelier i samme by 1844.

S.M. Jørgensen var en flittig kunstner, men kun lidt vides om hans værker. Ifølge E.F.S. Lund fandtes omkring århundredskiftet (1900) talrige portrætter på herregårdene omkring Randers og Aarhus og i familien Bang. Sine sidste år tilbragte Jørgensen hos datteren Anna Ræbild i Aalborg.

Han ægtede 23. oktober 1814 i Grenaa Frederikke Lovise Bendixen (10. marts 1798 i Randers – 5. september 1853 i Aarhus), datter af rådmand, senere byfoged i Randers, kancelliråd Eske Bendixen og Marie Elisabeth Fischer.

Han er begravet i Aalborg.

Værker 
 Sokrates, kopi efter Nicolai Abildgaard (udst. 1809)
 Profeten Elias, kopi efter Rembrandt (udst. 1810)
 Coriolan (udstillet 1811)
Portrætter:
 Prinsesse Charlotte Frederikke (1820, Jægerspris Slot)
 H.W. Falckenberg (1829, tidligere i Johan Hansens samling)
 Jørgen Mørch Secher (1832) og dennes hustru Dorothea Nicoline (1832)
 Malerens datter Johanne, gift Bang (o. 1840)
 Adolph Juel (privateje)
Fotografier:
 2 daguerreotypier af Olaf Rye, der blev forlæg for litografier (Det Kongelige Bibliotek)

Kilder 
 Kirsten Nannestad, "S.M. Jørgensen", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 

Danskere i 1800-tallet
Fotografer fra Danmark
Jurister fra Danmark
Malere fra Danmark
Portrætmalere
Håndværkere fra Danmark
Lærere fra Danmark
EHF Cup 2011-12 (mænd)

EHF Cup 2011–12 for mænd var den 19. udgave af EHF Cup arrangeret af European Handball Federation. Turneringen havde deltagelse af 52 klubber og blev spillet i perioden 3. september 2011 – maj 2012.

Resultater

1. runde 

Første runde har deltagelse af otte hold, der spiller om fire pladser i anden runde.

2. runde 

Anden runde har deltagelse af 32 hold, der spiller om 16 pladser i 3. runde. De deltagende hold er:
 4 vindere fra 1. runde.
 4 hold, der sluttede på fjerdepladserne i kvalifikationsturneringerne til Champions League.
 24 seedede hold, der først trådte ind i turneringen i 2. runde.

3. runde 

Tredje runde har deltagelse af 32 hold, der spiller om 16 pladser i ottendedelsfinalerne. De deltagende hold er:
 16 vindere fra 2. runde.
 8 seedede hold, der først trådte ind i turneringen i 3. runde.
 8 hold, der endte på anden- eller tredjepladserne i kvalifikationsturneringerne til Champions League.

Ottendedelsfinaler 

Ottendelsfinalerne havde deltagelse af de 16 vinderhold fra 3. runde, som spillede om otte pladser i kvartfinalerne.

Kvartfinaler 

Kvartfinalerne havde deltagelse af de otte vinderhold fra ottendedelsfinalerne, som spillede om fire pladser i semifinalerne.

Semifinaler 

Semifinalerne havde deltagelse af de fire vinderhold fra kvartfinalerne, som spillede om de to pladser i finalen.

Finale

Kilder / eksterne henvisninger 
EHF – EHF Cup 2011/12

Noter 

Sæsoner i EHF Cup
Håndbold i 2011
Håndbold i 2012
De Danske Forsvarsbrødre for Fredericia og Omegn

De Danske Forsvarsbrødre for Fredericia og Omegn (DFB) er en historisk forening under De samvirkende danske Forsvarsbroderselskaber, som formidler kendskabet til Frederiksoddes og Fredericias historie.

De Danske Forsvarsbrødre er direkte efterkommere af De danske Vaabenbrødre, som var veteraner fra de slesvigske krige, 1848-1850 og 1864. Våbenbrødrene var en sluttet kreds, hvor medlemskabet var betinget af soldatertjeneste under de slesvigske krige.

Formålet med broderskabet var til dels at vedligeholde det gode kammeratskab fra årene under krigene samt yde støtte til syge og ofte invaliderede brødre og disses eventuelt trængende familiemedlemmer.

Det stod klart, at tilgangen til broderskabet på et tidspunkt ville stoppe, med foreningens ophør til følge.

Der var stadig interesse for at føre de gode formål videre og omkrig århundredeskiftet blev der åbnet for almen tilgang til broderskabet.

Ekstern henvisning og kilde 
 Forsvarsbrødrenes hjemmeside 

Forsvarsbrødre for Fredericia og Omegn
BMW X5

BMW X5 er en bilmodel fra BMW introduceret i 1999. X5 er BMWs første og største SUV, og er først og fremmest beregnet til det amerikanske marked. Derfor bygges den i Spartanburg, South Carolina sammen med BMW Z4. Motorprogrammet indeholder kun 6-cylindrede rækkemotorer og V8-motorer.

X5 og den mindre X3 kaldes af BMW for SAV, Sports Activity Vehicle, og ikke SUV (Sports Utility Vehicle). Bilen konkurrerer på SUV-markedet med for eksempel Mercedes-Benz M-klasse, Land Rover Discovery, Porsche Cayenne, Audi Q7 og Volvo XC90.

Modelgenerationer 
 E53 (1999–2006)
 Deler meget teknik med 5-serien E39.
 Fik et facelift i 2003, som bl.a. omfattede nye forlygter, ny grill, opdaterede motorer, nyt firehjulstræksystem ("xDrive") og flere farver at vælge imellem.
 E70 (2007−)
 Anden generation af X5-serien. Introduceret foråret 2007. Bl.a. lidt længere, lidt bredere og med større bagagerum.

Eksterne henvisninger 

 Officielt websted for X5 

 
SUV'er
Biler introduceret i 1999
Biler fra 2000'erne
Biler fra 2010'erne
South Park (sæson 5)

Sæson 5 af South Park, en amerikansk tv-serie skabt af Trey Parker og Matt Stone, blev første gang sendt den 20. juni 2001 og sidste afsnit blev sendt den 12. december 2001.. Sæsonen blev afsluttet efter blot 14 afsnit, hvilket skulle vise sig at blive standarden de næste mange sæsoner.

Afsnit

Referencer 

South Park (sæson 5)-episoder
Sæsoner af tv-serier
Kim Young-sam

Kim Young-sam (김영삼; 金泳三; født 20. december 1927 på Geoje-do Japansk Korea, død 22. november 2015 Republikken Sydkorea) var en sydkoreansk politiker og tidligere præsident. 

Han var i mange år oppositionspolitiker, inden han blev valgt til sydkoreansk præsident i 1993 efter 25 år. Han var modstander af General Park Chung-hee(박정희; 朴正熙), diktator i Sydkorea. Han fuldførte sin fem-års periode som præsident i 1998.

Se også 
 Sydkoreas præsidenter
 Park Chung-hee

Referencer

Eksterne henvisninger 

 Biografi  (fra det sydkoreanske præsidentkontor)
 Kim Young-sam Memorial 
 Kim Young-sam demokratiske center

Sydkoreas præsidenter